b'\n_START_ARTICLE_\nFakhrul Anour\n_START_SECTION_\nKerjaya\n_START_PARAGRAPH_\nSelepas mendapat ijazahnya, beliau telah bercadang untuk menjadi seorang pelukis komik dengan niat mencuba. Keluarga beliau tidak begitu menyokong keputusan beliau, namun beliau berkata beliau cuba terlebih dahulu dan sekiranya gagal, beliau akan menggunakan ijazah beliau untuk mencari kerja lain. Syarikat yang beliau sertai pada awal kerjayanya sehingga kini ialah GempakStarz, di mana beliau menjadi editor untuk majalah Gempak milik syarikat tersebut._NEWLINE_Pada tahun 2002, GempakStarz telah mengeluarkan novel grafik beliau yakni Hanya yang dimasukkan dalam Siri Maskeret Cinta. Hanya adalah himpunan karya beliau semenjak beliau mula bekerja dengan GempakStarz. Dua tahun kemudian, iaitu pada tahun 2004, novel berjudul Cinta Tunggal beliau pula diterbikan juga oleh GempakStarz.'